Det '''ekliptiske koordinatsystem''' er det af [[koordinatsystem for himmelrummet|himmelrummets koordinatsystemer]], der benytter [[ekliptika]] som sit [[grundplan (astronomi)|grundplan]]. Ekliptika er den bane, som [[Solen]] synes at følge over himlen i løbet af et år. Det er også [[projektion (geometri)|projektionen]] af [[Jorden]]s [[omløbsbane]] på [[himmelkuglen]]. [[Breddekreds|Breddens]] vinkel betegnes med det græske bogstav '''β''' og kaldes [[ekliptisk bredde]], der tildeles positive værdier i retning mod nord. [[længdekreds|Længdens]] vinkel betegnes med det græske bogstav '''λ''' og kaldes [[ekliptisk længde]] og måles i østlig retning fra 0° til 360°. Som det også gælder [[rektascension]]en i det [[ækvatoriale koordinatsystem]], er [[Forårspunktet]] nulpunkt for den ekliptiske længde. Valget af dette nulpunkt betyder, at [[fiksstjerne]]rnes koordinater ændrer sig på grund af [[præcession]], hvorfor der altid bør specificeres en tidsreference sammen med dem. Sædvanligvis benyttes nu [[J2000|epoken J2000.0]] hertil, men dagens øjeblikkelige værdi (kaldet datoens epoke) er det også muligt at benytte.
Kommunikation Kartografi Matematik